**Kokkuvõte muudatustest Eesti Psühhiaatrite Seltsi sertifitseerimisnõuetes ja pädevuse hindamise korras:**

* Pädevuse hindamise kord põhineb uuendatud Sotsiaalministri 15.12.2004 määruse nr 128 „Tervishoiuteenuste kvaliteedi tagamise nõuded" 18.01.2019 jõustunud redaktsioonil.
* Lisati lause: „Samuti on õigus tervishoiuteenuse osutajal, Eesti Haigekassal ja Terviseametil oma tööülesannete täitmiseks taotleda pädevuskomisjonilt tervishoiutöötaja pädevuse hindamist.“
* Lõpetati käesolevast aastast sertifitseerimise käigus psühhoteraapiaalase jätkukoolituse hindamise. Edasiselt piirdutakse jätkukoolituse hindamise ja

tunnustamisega vaid psühhiaatria erialal ning laste- ja noorukitepsühhiaatria kõrvalerialal.

* Piirati sertifitseerimisdokumentide esitamise perioodi 1.septembrist 1.novembrini.
* Muudeti sertifitseerimise korra punkt (4.c.v) tegelikkusele vastavaks: „Sertifitseeritava vastavust jätkukoolituse nõuetele kontrollib komisjoni sekretär, kes kannab tulemustest ette komisjonile.“
* Täpsustati sertifitseerimisnõuded, sealhulgas lisati lause, et edukaks sertifitseerimiseks on vajalik: „Kliiniline töö vähemalt 50 patsiendiga aastas vähemalt 3 aastavältel. Sellest, peale enam kui 5 aastast kliinilisest tööst eemalolekut seoses lapsehoolduspuhkusega, vähemalt 1 aasta peale lapsehoolduspuhkuselt naasmist. Kohtupsühhiaatrilised ekspertiisid võivad anda kuni 1/3 hindamiseks vajalikust kliinilise töö kogumahust.”
* Psühhoteraapia alast jätkukoolitust võib psühhiaatri täiendkoolituses olla maksimaalselt kuni 50% arvesseminevast 150-st punktist, sealhulgas kuni 10% super- või kovisiooni.
* Kui varem andis passiivne EACCME/EACIC akreditsiooniga koolitus (1 akad. tund) 2 KP, siis nüüd annab 1 KP.